text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Umm\u00e6li\u00f0 av to\u0301nleiki og tilt\u00f8kum annars"}, {"text_idx": "#000005", "text": "Vaksnamannasjo\u0301nleikur av ti\u0301 stuttliga slagnum"}, {"text_idx": "#000006", "text": "Leikurin \u201cOrsaka, i\u00f0 tey sp\u00e6la a\u0301 Tjo\u0301\u00f0pallinum i\u0301 l\u00f8tuni er eitt stuttligt og undirhaldandi innlit i\u0301 ver\u00f0ina, sum vaksin i\u0301 okkara samfelag, ja, ta\u00f0 er yvirdrivi\u00f0, ja ta\u00f0 prikar, men tu\u0301 kennur teg heilt vi\u0301st onkunti\u0301\u00f0 aftur."}, {"text_idx": "#000007", "text": "Hvat handla\u00f0i hann um, spurdi smi\u0301landi bartendarin i\u0301 Sirkus?"}, {"text_idx": "#000008", "text": "Ja, hvat handla\u00f0i hann um? Ta\u00f0 er forbi\u00f0i\u00f0 ringt at siga, um leikin \u201cOrsaka\u201d, i\u00f0 eg ju\u0301st hev\u00f0i s\u00e6\u00f0 a\u0301 Tjo\u0301\u00f0pallinum."}, {"text_idx": "#000009", "text": "Ta\u00f0 er no\u0301gv nemmari at siga, at leikurin er go\u0301\u00f0ur, at siga, at hann er serstakliga v\u00e6l sp\u00e6ldur, at pallmyndin er framu\u0301r go\u0301\u00f0, og at hann er v\u00e6l settur upp, ho\u0301ast okkurt sma\u0301vegis kundi veri\u00f0 betri."}, {"text_idx": "#000010", "text": "Ta\u00f0 hevur ljo\u0301\u00f0a\u00f0, at leikurin hevur veri\u00f0 seinka\u00f0ur eitt sindur, ti\u0301 tey ikki vo\u0301ru kla\u0301r, og ta\u00f0 kann illa undra. Ti\u0301 hetta er ein o\u0301tru\u0301liga krevjandi leikur fyri leikararnar."}, {"text_idx": "#000011", "text": "Hann fysiskt krevjandi, ti\u0301 t\u00e6r tri\u0301ggjar, i\u00f0 sp\u00e6la hann, skulu i\u0301gj\u00f8gnum so o\u0301tru\u0301liga no\u0301gv, me\u00f0an t\u00e6r sp\u00e6la. Her er koreografi av ymsum slag, her er beinlei\u00f0is fitness, her er klatran og kastan og standan a\u0301 h\u00f8vdinum, alt me\u00f0an dialogar og monologar vera framf\u00f8rdir sannf\u00f8randi og inniliga."}, {"text_idx": "#000012", "text": "Hetta prikar teg, ti\u0301 tu\u0301 av og a\u0301 kennur aftur ti\u0301nar ringastu si\u0301\u00f0ur, ti\u0301nar mest o\u0301lo\u0301gligu tankar. Hetta er erligt og fer beint inn i\u0301 hjarta. Hetta er so beinraki\u00f0, at man kann ikki lata vera vi\u00f0 at flenna."}, {"text_idx": "#000013", "text": "Men hetta er eisini ein leikur fyri vaksin fo\u0301lk. Evnini, i\u00f0 leikararnir so meistarliga framf\u00f8ra eru vaksin evni, hetta eru kenslur og st\u00f8\u00f0ur, i\u00f0 foreldur kenna, i\u0301\u00f0 fra\u0301skild kenna, i\u00f0 gift fo\u0301lk kenna og sum vaksin fo\u0301lk kenna. Okkurt fra\u0301 heilt skeivum, yvirdrivnum og beinlei\u00f0is undarligum vinklum, i\u00f0 gera ta\u00f0 uppaftur meira undirhaldandi."}, {"text_idx": "#000014", "text": "T\u00e6r tri\u0301ggjar Jensina Olsen, Beinta Clothier og Gunnva\u0301 Zachariassen ly\u0301sa tankar, st\u00f8\u00f0ur og tulkingar av kenslum, naka\u00f0 so meistarliga, vit eru heppin at eiga so dugnaligar sjo\u0301nleikarar."}, {"text_idx": "#000015", "text": "Men aftur i\u0301 Sirkus. Svari\u00f0 til smi\u0301landi bartendaran bleiv, at sjo\u0301nleikurin handlar nokk ikki ordiliga um naka\u00f0, hetta eru gerandismyndir, i\u00f0 mest minna um eina r\u00f8\u00f0 av sma\u0301 leikum."}, {"text_idx": "#000016", "text": "Um ta\u00f0 er av ti\u0301\u00f0arney\u00f0, ella um ors\u00f8kin er onkur onnur, so sat eg to\u0301 onkra l\u00f8tu vi\u00f0 eini kenslu av, at summar scenur kundu veri\u00f0 stramma\u00f0ar upp og gj\u00f8rdar nakar styttri, ti\u0301 t\u00e6r taka\u00f0 fer\u00f0ina u\u0301t u\u0301r leikinum. Ta\u00f0 vo\u0301ru ennta\u0301 onkrar, i\u00f0 beinlei\u00f0is fingu a\u0301sko\u00f0arar at skeita eftir klokkuni a\u0301 fartelefonskermum, i\u00f0 tendra\u00f0u runt i\u0301 a\u0301sko\u00f0arapla\u0301ssunum. Ta\u00f0 er ikki eitt gott tekin."}, {"text_idx": "#000017", "text": "Eisini er endin a\u0301 leikinum eitt alvorligt antiklimaks, i\u00f0 er ke\u00f0iliga langt og serliga kiksa\u00f0 i\u0301 mun til stuttliga og livandi leikin. Hetta er ein ommer, og skuldi kanska\u00f0 bara veri\u00f0 skori\u00f0 burt. Men eg havi nu\u0301 eisini eina serliga andstygd fyri ti\u0301 Barbara Cartlands/Hallmark kort kenda."}, {"text_idx": "#000018", "text": "Men hetta eru detaljur, i\u00f0 ikki oy\u00f0ileggja heildarinntrykki\u00f0 av einum fantastiskum leiki."}, {"text_idx": "#000019", "text": "Leikurin er stutt sagt eitt must, fyri okkum vaksnu, i\u00f0 orka at flenna at okkara samfelag og ti\u0301 leikluti, i\u00f0 vit hava i\u0301 ti\u0301. Skundi\u00f0 tykkum oman a\u0301 Tjo\u0301\u00f0pallin."}, {"text_idx": "#000020", "text": "So var umm\u00e6li aftur a\u0301 skra\u0301nni"}, {"text_idx": "#000021", "text": "Fl\u00f8gan hja\u0301 Ja\u0301kupi Eli; No\u0301asynd umframt ein r\u00f8\u00f0 av konsertum var a\u0301 skra\u0301nni, ta\u0301 eg vitja\u00f0i Ey\u00f0finn Jensen i\u0301 Brunsj, n\u00e6stseinastu fer\u00f0 a\u0301\u00f0renn sendingin fer i\u0301 summarfri\u0301."}, {"text_idx": "#000023", "text": "Fri\u0301\u00f0i \u00d8ster og Tim Christensen"}, {"text_idx": "#000024", "text": "I\u0301 dag 18. apri\u0301l gevur danski bo\u0301lkurin Littlefish, vi\u00f0 f\u00f8royska trummaranum Fri\u0301\u00f0a \u00d8ster, si\u0301na fyrstu fl\u00f8gu u\u0301t, a\u0301 fl\u00f8guni samstarvar bo\u0301lkurin vi\u00f0 m.o. Tim Christensen, i\u00f0 b\u00e6\u00f0i syngur, sp\u00e6lir vi\u00f0 og hevur hja\u0301lpt vi\u00f0 at leggja to\u0301nleikin til r\u00e6ttis."}, {"text_idx": "#000025", "text": "I\u0301 Brunsj ma\u0301nadagin umm\u00e6lti eg hesa ordiligu rokku\u0301tga\u0301vuna, i\u00f0 fekk 5 av 6 stj\u00f8rnum."}, {"text_idx": "#000026", "text": "Eitt heldur \u00f8\u00f0rvi\u0301si\u00f0 umm\u00e6li av fl\u00f8guni \u201cO\u0301skriva\u00f0 bl\u00f8\u00f0\u201d, i\u00f0 er eitt savn av uppt\u00f8kum, i\u00f0 framlei\u00f0arin Bu\u0301gvi Hanusarson hevur gj\u00f8rt vi\u00f0 ny\u0301ggjum og o\u0301royndum to\u0301nleikan\u00f8vnum."}, {"text_idx": "#000027", "text": "I\u0301sta\u00f0in fyri at umm\u00e6la fl\u00f8guna og geva henni stj\u00f8rnir ver\u00f0ur hugt at styrkjunum hja\u0301 hesum ungu, og vit royna at geva teimum go\u0301\u00f0 ra\u0301\u00f0 a\u0301 vegnum."}, {"text_idx": "#000029", "text": "Herfyri slapp eg at umm\u00e6la ny\u0301ggjastu fl\u00f8guna hja\u0301 Halli Joensen \u201cWith Stars & Legends\u201d. Hetta er ein u\u0301tga\u0301va, har Hallur syngur saman vi\u00f0 ymiskum kendum og go\u0301\u00f0um sangarum u\u0301r fyrst og fremst USA."}, {"text_idx": "#000030", "text": "Hetta er ein serstakliga go\u0301\u00f0 u\u0301tga\u0301va vi\u00f0 sterkum l\u00f8gum og v\u00e6l framleidd, sp\u00e6ld og sungin, Ja\u0301kup Zachariassen stendur fyri lagaskrivingini a\u0301 fleiri av l\u00f8gunum, og tey eru a\u0301 sera h\u00f8gum st\u00f8\u00f0i. Fl\u00f8gan fekk 5 av 6 stj\u00f8rnum."}, {"text_idx": "#000031", "text": "Hoyr umm\u00e6li\u00f0 av fl\u00f8guni her"}, {"text_idx": "#000032", "text": "Gu\u00f0ri\u00f0 Hansdo\u0301ttir aftur a\u0301 egnum beinum"}, {"text_idx": "#000033", "text": "Herfyri umm\u00e6ldi eg ny\u0301ggju stuttfl\u00f8guna hja\u0301 Gu\u00f0ri\u00f0 Hansdo\u0301ttir, \u201cTaking Ship\u201d, i\u00f0 er gj\u00f8rd til ty\u0301ska markna\u00f0in. Hetta er ein deilig poppfl\u00f8ga, i\u00f0 vi\u0301sir no\u0301gvar ymiskar si\u0301\u00f0ur av Gu\u00f0ri\u00f0."}, {"text_idx": "#000034", "text": "Fl\u00f8gan vendur s\u00e6r fyrst og fremst til ty\u0301ska markna\u00f0in, har Gu\u00f0ri\u00f0 ger um seg. Gu\u00f0ri\u00f0 er vor\u00f0in ein bu\u0301gvin songkvinna og eisini ein bu\u0301gvin sangskrivari, hon arbei\u00f0ir her eisini saman vi\u00f0 Janus Rasmussen, i\u00f0 hon eisini arbei\u00f0ir sama i\u0301 Byrtu. Har er eisini Sunna Margret, i\u00f0 eisini syngur ko\u0301r hja\u0301 Byrtu i\u0301 \u00f8llum f\u00f8rum a\u0301 Nordisk 2014."}, {"text_idx": "#000035", "text": "Fl\u00f8gan fekk 4 av 6 stj\u00f8rnum."}, {"text_idx": "#000036", "text": "Hoyr alt umm\u00e6li\u00f0 av ny\u0301ggju fl\u00f8guni hja\u0301 Gu\u00f0ri\u00f0 Hansdo\u0301ttir her"}, {"text_idx": "#000037", "text": "Da\u0301njal og teir sterku melodiirnir"}, {"text_idx": "#000038", "text": "Herfyri umm\u00e6ldi eg ha\u0301lvfl\u00f8guna \u201cOnce\u201d hja\u0301 Da\u0301njal i\u0301 Brunsj, ein framu\u0301r go\u0301\u00f0 u\u0301tga\u0301va, i\u00f0 er fyrra helvt av eini heilfl\u00f8gu, i\u00f0 kemur u\u0301t a\u0301 G! seinni i\u0301 a\u0301r."}, {"text_idx": "#000039", "text": "To\u0301nleikurin er poppur, men hevur eisni anna\u00f0 i\u0301 s\u00e6r. L\u00f8gini eru sera sterk melodiskt og fleiri hava absolutt hittpotentiali."}, {"text_idx": "#000040", "text": "Tro\u0301ndur Bogason er vi\u00f0 i\u0301 framlei\u00f0sluni, saman vi\u00f0 Da\u0301njal og Kim Nyberg, i\u00f0 er betur kendur sum mandolinleikarin i\u0301 Afenngin. Hetta er ein spennandi samanseting av kreftum, i\u00f0 hava r\u00e6ttiliga ymiskar bakgrundir, og u\u0301rsliti\u00f0 er eisini gott."}, {"text_idx": "#000041", "text": "Da\u0301njal skrivar to\u0301nleikin saman vi\u00f0 Kim Nyberg, to\u0301 er eitt lag, i\u00f0 Da\u0301njal hevur skriva\u00f0 til abba si\u0301n, um ommu si\u0301na, ta\u0301 hon anda\u00f0ist. Ein v\u00f8kur kv\u00f8\u00f0a skriva\u00f0 u\u0301r sjo\u0301narhorninum hja\u0301 abbanum."}, {"text_idx": "#000042", "text": "Fl\u00f8gan fekk 5 av 6 stj\u00f8rnum"}, {"text_idx": "#000043", "text": "Hoyr umm\u00e6li\u00f0 i\u0301 Brunsj her"}, {"text_idx": "#000044", "text": "Ra\u0301v\u00f8r\u00f0an er super, men avviklingin kundi veri\u00f0 betur, var ni\u00f0urst\u00f8\u00f0an, ta\u0301 eg herfyri vitja\u00f0i i\u0301 Brunsj og umm\u00e6ldi\u00f0 fl\u00f8guna Brongl hja\u0301 systkjunum Ey\u00f0 Berghamar Jacobsen og Ka\u0301ra Jacobsen."}, {"text_idx": "#000045", "text": "Fl\u00f8gan har tey syngja to\u0301nleik, i\u00f0 Ka\u0301ri hevur skriva\u00f0 til yrkingar hja\u0301 pa\u0301pa teirra Steinbj\u00f8rn B. Jacobsen hevur heilt vi\u0301st fleiri jaligar si\u0301\u00f0ur enn neiligar, men va\u0301naligt ljo\u0301\u00f0arbei\u00f0i telur ni\u00f0ur."}, {"text_idx": "#000047", "text": "Fl\u00f8gan fekk 4 av 6 m\u00f8guligum stj\u00f8rnum."}, {"text_idx": "#000048", "text": "Hoyr alt umm\u00e6li\u00f0 i\u0301 Brunsj her"}, {"text_idx": "#000049", "text": "Herfyri umm\u00e6ldi eg fl\u00f8guna \u201cSanganna veingir\u201d vi\u00f0 M.C. Restorff. Fl\u00f8gan fekk fy\u0301ra stj\u00f8rnir, ti\u0301 talan var um eina sera v\u00e6l produsera\u00f0a, v\u00e6l sungna og v\u00e6ld sp\u00e6lda fl\u00f8gu, i\u00f0 to\u0301 manglar grei\u00f0 hitt."}, {"text_idx": "#000051", "text": "Eg var i\u0301 gja\u0301r i\u0301 Brunsj, har eg umm\u00e6ldi fl\u00f8guna \u201cTa\u0301 i\u00f0 onki myrkir fyri\u201d hja\u0301 Li\u0301v i\u0301 Baianstovu. U\u0301tga\u0301van f\u00e6r eina av seks stjo\u0301rnum fra\u0301 m\u00e6r, i\u00f0 er l\u00e6gsta sko\u00f0sma\u0301l eg higartil havi givi\u00f0."}, {"text_idx": "#000052", "text": "Ta\u00f0 er fyri tekstirnar, at tann eina stj\u00f8rnan kemur i\u0301 hu\u0301s. Umframt mi\u0301ni sko\u00f0sma\u0301l, so vo\u0301ru flestu sangirnir a\u0301 fl\u00f8guni sp\u00e6ldir."}, {"text_idx": "#000053", "text": "Hoyr alla sendingina og umm\u00e6li\u00f0 her."}]